Категория беседа:Картинки за транскрибиране и/или превод

message: : Преместено от У:Р. --12:25, 2 август 2012 (UTC)
----
Бих искала да уточним трябва ли да се поставя шаблон, изискващ превод на географски карти, в статиите за географски обекти. Тезата ми е, че освен един малък и донякъде не съвсем верен атлас на български език, издаден през 2006 г., друг няма. Следователно нямаме база, която да ползваме при превод на карти и всеки такъв превод би представлявал оригинално изследване. Затова мисля, че изискването за карта на български език е неизпълнимо. Прехвърлям тук спора от беседата на Ванка5, защото ако продължим там, просто ще влезем в редакторска война, а това е крайно неприятно. Спорът се отнася за статията Руква, към която има включена карта на латиница. --Молли (беседа) 05:24, 10 юли 2012 (UTC)
replies: text: Написах ти по-долу/по-рано, че ако твърдиш, че няма утвърдени имена, за да се направи карта, то по твоята логика и самата статия трябва да се изтрие, не разбираш ли? Ти пишеш статия за нещо за което твърдиш, че няма утвърдени имена? Как става така, че я пишеш тогава, измисляш си имената ли? Когато някой създава карта географските имената записани на тази карта са имена които са утвърдени или които се транскрибират по Наредба 6 и които дефакто използваш за написването на самата статия. В случая на Руква се виждат имена на държави, езера и т.н. използвани в статията изписани на български. Какво означава оригинално изследване, не виждаш ли, че сме създали десетки хиляди географски статии за целия свят по този начин? Ако този шаблон седи по такива страници с карти на чужд език току-виж са ти помогнали като някой създаде карти по темите, които те интересуват, да не говорим, че тъй като най-вероятно ще са свободни и ще могат да се ползват и на други места като медии например и ще ограмотим и малко населението също. Сигурен съм също, че е излязал и повече от 1 атлас на български. Също становището ти е в разрез и с принципа на Уикипедия да се търсят експерти като например за статиите за които се използва :Шаблон:Експерт или :Шаблон:Дописване, които се слагат по същия начин на самата статия. --Ванка5 (беседа) 07:18, 10 юли 2012 (UTC)
replies: text: : За да пиша статии за Танзания и Кения контактувам с колеги от Уикипедия на суахили. Те са ми обяснили правилата за четене на суахили и аз ги ползвам. Там където имам затруднения, се обръщам отново към тях. Ето ти един пример от март 2011 г. Това обаче съвсем не означава, че съм специалист, който може да превежда карти от всякакви езици. Считам, че когато някакво изискване е неизпълнимо, не е редно да виси най-отгоре на статията. Всъщност, интересува ме какво мислят останалите редактори тук, ние с теб си казахме мненията. --Молли (беседа) 07:55, 10 юли 2012 (UTC)
Здравей, превод на коя картинка искаш в статията? Нали все пак нямаш предвид картата, защото друго непреведено не виждам. --Молли (беседа) 18:55, 7 юли 2012 (UTC)

text: Да, картата не е на български. --Ванка5 (беседа) 22:21, 7 юли 2012 (UTC)
replies: text: : Сериозно ли искаш всички карти в У. да бъдат преведени? Мисля, че на български език има издаден един единствен много малък атлас през 2006 г. Не знам за друг. Ние сами да превеждаме карти си е чисто оригинално изследване и за мен въобще не е правилно. --Молли (беседа) 07:35, 8 юли 2012 (UTC)
replies: text: :: Да. По твоята логика дори не трябва да съществува тази статия ако няма никакви утвърдени имена в нея, тъй като картата описва графично за какво става въпрос в текстта. Но ако прочетеш внимателно текстта на шаблона ще видиш, че може да се замени и с друга подходяща карта на български. Между другото това е доста толерантно решение. Ако зависеше само от мен не бих допуснал картинки на чужд език на българоезична страница, в момента това е компромисен вариант. --Ванка5 (беседа) 11:08, 8 юли 2012 (UTC)
replies: text: ::: Нищо против, но аз не намирам из нета карта на Руква на български. Ако ти успееш, ще се радвам да я замениш в статията. Ако не намериш, ще махна шаблона. --Молли (беседа) 12:59, 8 юли 2012 (UTC)
replies: text: :::: Идеята е, че статията е в незавършен вид поради това, че има на нея картинка на чужд език. В Българската Уикипедия могат да се създават картинки, не е нужно да е вече готова. Не е моя отговорността да търся такава картинка, а на този който слага картинката на чужд език. Разбира се аз не държа ти да я направиш, това е групов проект, и това може да отнеме време, но е важно такива статии да се идентифицират, за да са знае какво имаме нужда да се прави. Ако махнеш шаблона ще влезем в редакционна война. --Ванка5 (беседа) 19:20, 8 юли 2012 (UTC)
replies: text: ::::::Не че съм пръв помирител, но да кажа и аз пет приказки. Ванката е прав - картата е добре да е на български. Но това е много трудно изпълнимо, тъй като малко редактори правят карти. Единствен Пако се занимаваше, но напоследък ни напусна. Затова е много по-добре шаблонът да се слага на беседите. --Мико (беседа) 19:28, 8 юли 2012 (UTC)
replies: text: ::::::: Мико, имаше такава практика, но никой не забелязваше тези статии и нищо не се правеше по въпроса. По този начин ще се даде повече гласност на този проблем. Между другото забелязвам, че напоследък повече хора правят българоезични картинки вероятно повлияни частично и от този шаблон/проект. Искам също да напомня, не говоря директно на теб, ти ги знаеш тези неща, а на който и да прочете това, че текст на чужд език се трие директно от статиите дори и цялата статия се изтрива, не мисля, че картинките са нещо по-различно и направо трябва да се махат, но пак казвам, че правя компромис, и дори например не държа да се направят в даден срок, защото и това може да се добави към шаблона, иначе всеки ще си слага всякаква помия на всякакъв език и това ще се счита за нормално, а това си е чиста и проста проява на лош вкус. --Ванка5 (беседа) 20:56, 8 юли 2012 (UTC)
replies: text: :::::::: Аз съм съгласна, че е хубаво естествено всичко да е на български, но какво правим ако такива карти няма и никой не може да ги направи? Дали е по-добре една такава статия да остане без карта? Не мисля. Аз не мога да правя карти, Мико или ти можете ли? Ако можете, направете я. Ако не, според мен искането е нерезонно и нелогично.--Радостина 21:05, 8 юли 2012 (UTC)
replies: text: ::::::::: Ванка, напълно поддържам желанието в българската У. да се пише на български език. Но това едва ли може да се отнесе за географските карти. Няма кой да ги направи. През целия ми живот в България се работи с атласи на руски и английски език, тъй като никой не се е захванал да ги преведе на български. Явно не е най-лесното нещо. Не мога да приема искането за статия за географски обект без карта, за да се види къде се намира той. Намирам идеята на Мико за достатъчно разумна, затова местя шаблона отново на беседата. Ако го върнеш обратно наистина ще влезем в редакторска война, което е крайно неприятно за всички. Предлагам ти да приемеш компромисния вариант на Мико, когато се отнася не до картинки, а до географски карти. --Молли (беседа) 22:02, 8 юли 2012 (UTC)
replies: text: :::::::::: Това се отнася за географски карти на първо място. Оставяйки шаблона на беседата не води до нищо, никой не го забелязва и няма никакъв прогрес. Всички останали шаблони за обработка се слагат на самата статия, твоето предложение омоловажава значението на картите. Нека да не спекулираме дали някой може или не може да ги направи. Тук сме цялата българска световна общност и дори много българи още не редактират в нашата Уикипедия, не е ограничен кръг хора. Както повтарям за н-ти път, чуждоезичните карти ги оставяме, не ги махаме от статиите. --Ванка5 (беседа) 22:12, 8 юли 2012 (UTC)
replies: text: ::::::::::: Ако си поставим хипотетичната цел да целунем слънцето, изпълнението ѝ с поставянето на шаблони на беседата не помага, но не би помогнало и поставянето на крещящ надпис в някоя статия. Колкото и да набием в лицето на читателя даден проблем, редакторите са малко и дори да си татуират инициативата на носа едва ли ще успеят и да излезат в открития космос. BloodIce (беседа) 10:57, 10 юли 2012 (UTC)
Ванка, ако ще и цялата световна общност да се събере тук, пак няма да имаме български атлас, от който да се ръководим за превод на карти. Където и да залепиш този шаблон, искането ти си остава неизпълнимо. Започвам да приемам действията ти като откровено заяждане. --Молли (беседа) 22:38, 8 юли 2012 (UTC)

text: Не се заяжда, но просто искането е нерезонно. Ако такава карта съществува, има пълното право да иска именно тя да се постави в статията, но при положение, че няма, да се иска от автора на статията да я направи или намери отнякъде е нерезонно.--Радостина 23:02, 8 юли 2012 (UTC)
И на мен ми се струва нормално да се вижда карта на английски или руски, ако няма на български.  Доколкото разбирам по това спор няма.  Ако се обсъжда дали да има служебен надпис, който казва че статията (в частност – картата в нея) има нужда от подобрение – естествено е да има такъв.  Такива шаблони се слагат в началото на статията, не на беседата. --Поздрави, Петър Петров 07:21, 10 юли 2012 (UTC)

text: +1. Шаблоните за нужда от обработка, източници, проверка за правата, дописване на раздели и др. стоят по статиите, не по беседите. И на този шаблон мястото му е на статията, не е страшно. Някой читател/редактор, който може да помогне, има по-голяма вероятност да го забележи. Евентуално може да се помисли дали вместо него да не се слага по-кратко съобщение в описанието под самата картинка за превод. --Петко 07:35, 10 юли 2012 (UTC)
replies: text: : Но какъв е смисълът от този шаблон, ако няма кой да направи картата? Шаблоните обкновено се слагат за кратко. В този случай има шанс шаблонът да остане завинаги.--Радостина 07:48, 10 юли 2012 (UTC)

text: : +1 с Радост. В момента нямаме нито един човек, който прави карти, а може и да не се намери. За сметка на това имаме сигурно 10-ки хиляди статии, в кито има някакъв тип карта на чужд език. Нереалистично е някак си. Плюс това често се слагат координати за обекти... читателя може да си ги сложи в много странични приложения с кирилица на български. То желанието хубаво, но нека разсъждаваме реалистично. Плюс това колегата отгоре напада статия, която е много добре написана, вместо да ходи да слага шаблони по микромъници с карта на латиница. BloodIce (беседа) 07:54, 10 юли 2012 (UTC)
replies: text: :: В момента имате един човек (аз), който може и да прави карти, ако намери време и се мотивира... второто май е по-важно . Аз вече направих един опит с карта на България и също с железопътната мрежа в страната. Правил съм и две други за френската уикипедия - Коморските острови и един регион във Франция, така че ако има нужда мога да помагам. Другото, което е, че SVG картите могат да се превеждат без особени усилия и знания чрез автоматична програма--ikonact (беседа) 10:09, 10 юли 2012 (UTC)
replies: text: ::: А някакъв вариант за формат .JPG? --Молли (беседа) 10:25, 10 юли 2012 (UTC)
replies: text: :::: GIMP, но за картите е най-добре да се ползва SVG формат. По принцип промяна на имената в .JPG е трудна,защото форматът е растърен. т.е. на пиксели и картинката не прави разлика между текст и графика, а запазва само точки и цветове. SVG форматът е текстов и имената могат да се променят лесно... дори и с текстов редактор. Другото предимство на SVG е, че е векторен формат, т.е. дават се инструкции как да се рисува, а не се рисуват точки. Така може картата да се уголемява теоритически до безкрайност.--ikonact (беседа) 11:08, 10 юли 2012 (UTC)

text: :: „Напада“?  Моля те, прочети как звучи така написано, защото не вярвам да го мислиш наистина. --Поздрави, Петър Петров 08:03, 10 юли 2012 (UTC)
replies: text: ::: Мислех да използвам друг глагол, но той звучеше още по-грубо. При положение, че има 10 000 други проблемни статии, да се захванем с някоя, която се изгражда до много добро ниво в момента е далеч от добрата идея. Ами добре нека седи тоя шаблон в началото докато свят светува или примерно ти не направиш карта. Наистина, пуризъм от човек, живеещ в свят на латиница, ежедневно говорещ английски ми е смешен (и за това ли ще има забележка?). BloodIce (беседа) 08:23, 10 юли 2012 (UTC)

text: ::: Оо, извинявам се, не е нападнал само една статия. Всъщност е (по-груб глагол, повлиян от скандинавската митология) цял набор от статии, отделени в категория. Проблемът е доста сериозен, признавам си не бях обърнал внимание на мащаба. BloodIce (беседа) 08:39, 10 юли 2012 (UTC)
replies: text: :::: Добре, сигурно наистина не виждаш проблем в това, което пишеш.  Само да ти кажа, че според мен... не се изразяваш коректно.  Аз, понеже нямам никакво желание да се започне нов конфликт, който да гори с дни, спирам да коментирам.  Аргументите по темата си ги написах.  За скритата категория – добра идея.  Това е. --Поздрави, Петър Петров 08:54, 10 юли 2012 (UTC)
replies: text: ::::: Проблем виждам в конкретни действия, които макар и добронамерени, по мое мнение всъщност вредят на проекта, затова се изразявам и по този начин. Пробвал съм и меко изказване към конкретния потребител. BloodIce (беседа) 10:51, 10 юли 2012 (UTC)

text: Но смисълът на тези шаблони е да предупредят четящия за потенциален проблем със съдържанието, за да се отнесе към него с повишено внимание. При непреведените илюстрации недостатъкът е очевиден - информацията е от значение само за (потенциални) редактори. Според мен скрита категория е съвсем достатъчна. --Спас Колев (беседа) 08:44, 10 юли 2012 (UTC)
replies: text: : И това го мислих, но „очевидно“ е относително понятие.  За някои хора е очевидно, че дадена информация е  – то нали се вижда, че няма.  Или  – вижда се как е прехвалено.  Затова си казах да не преценявам от името на четящия кое се вижда. --Поздрави, Петър Петров 09:08, 10 юли 2012 (UTC)

text: : Това е всъщност много добро резюме на проблема. Имаме шаблон предназначен за редактори, който боде очите на читатели и честно казано вреди на иначе добри статии. Разликите между пауни и други животни е, че при тях статията първоначално е зле. Една скрита категория с подходяща кампания за правене на карти е добро решение. BloodIce (беседа) 10:51, 10 юли 2012 (UTC)
След като подобен род статии продължават да „бодат“ очите Ванката, предлагам със скрита категория да влязат като Категория:Карти и схеми нуждаещи се от превод към Поддръжката. --ელია (беседа) 08:28, 10 юли 2012 (UTC)

text: В такъв случай нека някой, който може да направи скрита категория да я направи и да приемем въпроса за изчерпан. --Молли (беседа) 15:11, 10 юли 2012 (UTC)
replies: text: : Склонен съм да се съглася да има само категория. Доколкото ми е известно скритата категория се добавя чрез шаблон. Ако може да се добавя по друг начин на мен поне не ми е известен, така че моля ако може някой да помогне за намиране на решение. --Ванка5 (беседа) 07:07, 11 юли 2012 (UTC)
replies: text: :: Ванка, радвам се, че достигнахме до консенсус, без да изпишем чаршафи и без да изпадаме в неприятни крайности. --Молли (беседа) 07:22, 11 юли 2012 (UTC)
thread_title:  Изискване за географски карти на български език